REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/74-14

20. maj 2014. godine

B e o g r a d

ZAPISNIK

SA OSME SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 20. MAJA 2014. GODINE

 Sednica je počela u 9,00 časova.

 Sednicom je predsedavao Zoran Babić, predsednik Odbora.

 Sednici su prisustvovali članovi Odbora: Katarina Rakić, Aleksandar Marković, Milisav Petronijević, Đorđe Milićević, Ljubiša Stojmirović, Obrad Isailović, Darko Laketić i Dragana Barišić.

 Sednici su prisustvovali zamenici odsutnih članova Odbora: Mira Petrović, zamenik Milana Krkobabića i Jelena Mijatović, zamenik Irene Vujović kojoj je prestao mandat narodnog poslanika.

 Dušica Stojković, član Odbora, pristupila je sednici u toku razmatranja prve tačke dnevnog reda.

 Vesna Martinović, član Odbora, pristupila je sednici u toku razmatranja druge tačke dnevnog reda.

 Sednici je prisustvovala i Jana Ljubičić, generalni sekretar Narodne skupštine.

 Sednici nisu prisustvovali: Petar Petrović, Milan Krkobabić, Olgica Batić, Veroljub Matić i Snežana Malović.

 Na predlog predsednika, Odbor je jednoglasno usvojio sledeći

D n e v n i r e d:

 1. Razmatranje zahteva generalnog sekretara Narodne skupštine za davanje saglasnosti za smanjenje aproprijacije ekonomske klasifikacije (21 broj 400-1595/14 od 19. maja 2014. godine);

 2. Razmatranje predloga generalnog sekretara Narodne skupštine za postavljenje Nebojše Pešića na položaj šefa Kabineta predsednika Narodne skupštine (21 broj 112-1593/14 od 19. maja 2014. godine);

 3. Razmatranje zahteva generalnog sekretara Narodne skupštine za davanje saglasnosti za raspisivanje internog konkursa radi popunjavanja radnih mesta (21 broj 112-1594/14 od 19. maja 2014. godine);

 4. Razno.

 **Prva tačka dnevnog reda**: Razmatranje zahteva generalnog sekretara Narodne skupštine za davanje saglasnosti za smanjenje aproprijacije ekonomske klasifikacije (21 broj 400-1595/14 od 19. maja 2014. godine)

 Generalni sekretar Jana Ljubičić obrazložila je članovima i zamenicima članova Odbora zahtev koji je uputila Odboru radi dobijanja saglasnosti za smanjenje aproprijacije ekonomske klasifikacije 511000 – Zgrade i građevinski objekti, za 100.000.000,00 dinara, na Razdelu 1, Glava 1.1, funkcija 130 – Stručne usluge, DBK 20101, u korist povećanja aproprijacije ekonomske klasifikacije 499000 – Sredstva rezerve, za 100.000.000,00 dinara, na Razdelu 16, funkcija 160 – Opšte javne usluge neklasifikovane na drugom mestu, Ministartvo finansija.

 Kao razlog za to navela je potrebu da se Narodna skupština priključi akciji prikupljanja sredstava radi pomoći i saniranja posledica elementarne nepogode – poplave koja zadesila našu državu.

 Diskusije nije bilo.

 Na predlog predsednika, Odbor je jednoglasno dao saglasnost generalnom sekretaru Narodne skupštine da izvrši smanjenje aproprijacije ekonomske klasifikacije 511000 – Zgrade i građevinski objekti, za 100.000.000,00 dinara, na Razdelu 1, Glava 1.1, funkcija 130 – Stručne usluge, DBK 20101, u korist povećanja aproprijacije ekonomske klasifikacije 499000 – Sredstva rezerve, za 100.000.000,00 dinara, na Razdelu 16, funkcija 160 – Opšte javne usluge neklasifikovane na drugom mestu, Ministartvo finansija.

 **Druga tačka dnevnog reda**: Razmatranje predloga generalnog sekretara Narodne skupštine za postavljenje Nebojše Pešića na položaj šefa Kabineta predsednika Narodne skupštine (21 broj 112-1593/14 od 19. maja 2014. godine)

 Generalni sekretar Jana Ljubičić upoznala je članove i zamenike članova Odbora sa sadržinom predloga za postavljenje Nebojše Pešića na položaj šefa Kabineta predsednika Narodne skupštine, koji je podnela uz saglasnost predsednika Narodne skupštine.

 Mira Petrović zamenik odsutnog člana Odbora, podržala je ovaj predlog i pohvalila dosadašnji rad Nebojše Pešića koji je i u prethodnom sazivu Narodne skupštine bio postavljen na ovaj položaj.

 Na predlog predsednika, Odbor je jednoglasno doneo rešenje o postavljenju Nebojše Pešića za šefa Kabineta predsednika Narodne skupštine.

 **Treća tačka dnevnog reda:** Razmatranje zahteva generalnog sekretara Narodne skupštine za davanje saglasnosti za raspisivanje internog konkursa radi popunjavanja radnih mesta (21 broj 112-1594/14 od 19. maja 2014. godine)

 Generalni sekretar Jana Ljubičić obrazložila je članovima i zamenicima članova Odbora zahtev koji je uputila Odboru radi dobijanja saglasnosti za raspisivanje internog konkursa radi popunjavanja sledećih radnih mesta i zasnivanja radnog odnosa na neodređeno vreme u Službi Narodne skupštine, i to: jedan izvršilac u zvanju viši savetnik u Odeljenju za ustavno-pravni sistem i organizaciju vlasti i jedan izvršilac u zvanju viši savetnik u Odeljenju za budžetske, finansijsko-računovodstvene i poslove javnih nabavki. Kao razloge zbog kojih je neophodno da se raspiše interni konkurs i zasnuje radni odnos na neodređeno vreme navela je popunu radnog mesta koje je ostalo upražnjeno zbog prestanka radnog odnosa po sili zakona ispunjenjem uslova za starosnu penziju, odnosno zbog premeštaja izvršioca na drugo odgovarajuće radno mesto.

 Diskusije nije bilo.

 Na predlog predsednika, Odbor je jednoglasno dao saglasnost generalnom sekretaru Narodne skupštine za raspisivanje internog konkursa radi popunjavanja radnih mesta i zasnivanja radnog odnosa na neodređeno vreme u Službi Narodne skupštine, i to: jedan izvršilac u zvanju viši savetnik u Odeljenju za ustavno-pravni sistem i organizaciju vlasti i jedan izvršilac u zvanju viši savetnik u Odeljenju za budžetske, finansijsko-računovodstvene i poslove javnih nabavki.

 **Četvrta tačka dnevnog reda**: Razno

U okviru ove tačke nije bilo pitanja i predloga.

\*\*\*

 Sednica je završena u 9,20 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić